लंदन: हॉकी वर्ल्ड लीग सेमीफाइनल में शीर्ष दो टीमों में बने रहने के लक्ष्य के साथ भारतीय सीनियर पुरूष टीम गुरूवार को मलेशिया के खिलाफ क्वार्टरफाइनल मुकाबले में उतरेगी। भारतीय हॉकी टीम ने बढिय़ा प्रदर्शन करते हुये स्काटलैंड, कनाडा और फिर चिर प्रतिद्वंद्वी पाकिस्तान के खिलाफ एकतरफा जीत के साथ हैट्रिक लगायी थी लेकिन मंगलवार को उसका विजय अभियान हॉलैंड ने रोक दिया और वह 1-3 से हारकर बाहर हो गयी। अब टीम इंडिया को मलेशिया के खिलाफ क्वार्टरफाइनल में फिर से अपना सर्वश्रेष्ठ प्रदर्शन दिखाना होगा जिसने 26वें सुल्तान अजलान कप में उसकी उम्मीदों पर पानी फेर 1-0 से जीत दर्ज कर फाइनल में जगह बना ली थी।